CELEX: 32005D0339
Language: lt
Date: 1114387200000
Title: 2005/339/EB: 2005 m. balandžio 25 d. Komisijos sprendimas, iš dalies keičiantis Sprendimą 2003/526/EB dėl klasikinio kiaulių maro kontrolės priemonių Prancūzijoje (pranešta dokumentu Nr. C(2005) 1249) (Tekstas svarbus EEE)

29.4.2005   
            
            
               LT
            
            
               Europos Sąjungos oficialusis leidinys
            
            
               L 108/87
            
         
      KOMISIJOS SPRENDIMAS
   
   2005 m. balandžio 25 d.
   iš dalies keičiantis Sprendimą 2003/526/EB dėl klasikinio kiaulių maro kontrolės priemonių Prancūzijoje
   (pranešta dokumentu Nr. C(2005) 1249)
   (Tekstas svarbus EEE)
   (2005/339/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
   kadangi:
   
               (1)
            
            
               Kovodama su klasikinio kiaulių maro protrūkiais tam tikrose valstybėse narėse, Komisija 2003 m. liepos 18 d. priėmė Sprendimą 2003/526/EB dėl apsaugos priemonių prieš klasikinį kiaulių marą tam tikrose valstybėse narėse (2). Tuo sprendimu buvo nustatytos tam tikros papildomos klasikinio kiaulių maro kontrolės priemonės.
            
         
               (2)
            
            
               Prancūzija informavo Komisiją apie šios ligos plitimo laukinių kiaulių populiacijoje permainas Šiaurės Vogėzuose, Prancūzijoje. Atsižvelgiant į epidemiologinę informaciją, reikia pataisyti informaciją apie regionus, kuriuose taikomos ligos kontrolės priemonės.
            
         
               (3)
            
            
               Todėl Sprendimas 2003/526/EB turi būti atitinkamai iš dalies pakeistas.
            
         
               (4)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/526/EB priedo I dalies 2 punktas pakeičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. balandžio 25 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 183, 2003 7 22, p. 46. Sprendimas su paskutiniais pakeitimais, padarytais Sprendimu 2005/225/EB (OL L 71, 2005 3 17, p. 70).
   
      PRIEDAS
      
         „2)   Prancūzija:
         Bas-Rhin ir Moselle departamentų teritorija, išsidėsčiusi į vakarus nuo Reino upės ir Rhine Marne kanalo, į šiaurę nuo A 4 greitkelio, į rytus nuo Sarre upės ir į pietus nuo sienos su Vokietija ir Holtzheim, Lingolsheim ir Eckbolsheim savivaldybių.“